CELEX: 32022D0170
Language: el
Date: 2022-02-08 00:00:00
Title: Απόφαση (ΚΕΠΠΑ) 2022/170 της Επιτροπής Πολιτικής και Ασφάλειας της 8ης Φεβρουαρίου 2022 σχετικά με τον διορισμό του διοικητή δυνάμεων αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (EUTM Somalia) και την κατάργηση της απόφασης (ΚΕΠΠΑ) 2020/1072 (EUTM Somalia/1/2022)

9.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 28/17
               
            
         ΑΠΟΦΑΣΗ (ΚΕΠΠΑ) 2022/170 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 8ης Φεβρουαρίου 2022
         σχετικά με τον διορισμό του διοικητή δυνάμεων αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (EUTM Somalia) και την κατάργηση της απόφασης (ΚΕΠΠΑ) 2020/1072 (EUTM Somalia/1/2022)
         H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την απόφαση 2010/96/ΚΕΠΠΑ του Συμβουλίου, της 15ης Φεβρουαρίου 2010, για μια στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (1), και ιδίως το άρθρο 5,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 5 παράγραφος 1 της απόφασης 2010/96/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ), σύμφωνα με το άρθρο 38 ΣΕΕ, να λαμβάνει τις σχετικές αποφάσεις για την άσκηση του πολιτικού ελέγχου και της στρατηγικής διεύθυνσης της στρατιωτικής αποστολής της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (EUTM Somalia), συμπεριλαμβανομένων των αποφάσεων για τον διορισμό των επόμενων διοικητών δυνάμεων αποστολής της ΕΕ.
                  
               
                     (2)
                  
                  
                     Στις 16 Ιουλίου 2020, η ΕΠΑ εξέδωσε την απόφαση (ΚΕΠΠΑ) 2020/1072 (2) για τον διορισμό του ταξιάρχου Fabiano ZINZONE ως διοικητή δυνάμεων αποστολής της ΕΕ για την EUTM Somalia.
                  
               
                     (3)
                  
                  
                     Στις 18 Ιανουαρίου 2022, οι ιταλικές στρατιωτικές αρχές πρότειναν τον διορισμό του ταξιάρχου Roberto VIGLIETTA για να διαδεχτεί τον ταξίαρχο Fabiano ZINZONE ως διοικητή δυνάμεων της αποστολής της ΕΕ για την EUTM Somalia.
                  
               
                     (4)
                  
                  
                     Στις 21 Ιανουαρίου 2022, η Στρατιωτική Επιτροπή της ΕΕ συμφώνησε να εισηγηθεί στην ΕΠΑ να εγκρίνει την πρόταση των ιταλικών στρατιωτικών αρχών.
                  
               
                     (5)
                  
                  
                     Θα πρέπει να ληφθεί απόφαση σχετικά με τον διορισμό του ταξιάρχου Roberto VIGLIETTA και η απόφαση (ΚΕΠΠΑ) 2020/1072 θα πρέπει να καταργηθεί.
                  
               
                     (6)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη ΣΕΕ και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο ταξίαρχος Roberto VIGLIETTA διορίζεται διοικητής δυνάμεων αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (EUTM Somalia) από τις 9 Φεβρουαρίου 2022.
         
         
            Άρθρο 2
            Η απόφαση (ΚΕΠΠΑ) 2020/1072 καταργείται από τις 9 Φεβρουαρίου 2022.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 8 Φεβρουαρίου 2022.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               D. PRONK
            
         
         
            (1)  ΕΕ L 44 της 19.2.2010, σ. 16.
         
            (2)  Απόφαση (ΚΕΠΠΑ) 2020/1072 της Επιτροπής Πολιτικής και Ασφάλειας, της 16ης Ιουλίου 2020, σχετικά με τον διορισμό του διοικητή δυνάμεων αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (EUTM Somalia) και την κατάργηση της απόφασης (ΚΕΠΠΑ) 2019/1264 (EUTM Somalia/1/2020) (ΕΕ L 234 της 21.7.2020, σ.18).